User talk:Yasincalishire

Geela iyo soomaalida halkuu ka taagan yahay, amaantiisa iyo waxtarkiisa kagama waramayo halkan oo taas horaa looga soo waramay waa aynu ka dharagsanahay waxaan ku soo qaatay qoraalkan geela laftiisa , magacayada iyo noocyada uu leeyahay, waxyaabaha uu sameeyo geelu iyo waxa lagu sameeyo, taasoo ay yartahay cid wax ka qortay.

Geela Geela Soomaaliyeed

Geelu waa laba uun Godol iyo Gaadiid, godol waa ka lalisto waana halaha gaadiidkuna waa kala rarto waana ratiga noocyo iyo jaadad kala duwan ayuu leeyahay , midabo ayuu leeyahay , heerar kala duwan ayuu soo maraa, aan u guda galno anoo ku horeynayaa magacyada geela loo yaqaano. Magacyada & Noocyada Geela: Aaran: Geela lab iyo dheddigba inta aan weli gaadhin da’dii uu ku rimi ama wax ku rimin lahaa. Abeer: Qaalin geela oo waqtiigii ay rimi lahayd gaadhay laakiin aan dhowr da’ood dhalin. Afkuxuuble: Ilmaha geela ee isaga oo aan dhammays ahayn nolol ku dhashay. Astaajir: Awr badan oo isku xiriirsan oo xamuul sida. Awr: Geela kiisa lab. Awrdhal: Hal da’ kasta qurbac dhasha. Baarfuran: Awr aan weligii la raran. Baarqab: Awrka geela lagu daro si uu u rimiyo oo aan la rarine baarkiisa qaba. Baatir: Qaalin geel ah oo aan wali rimin waqtigii ay rimi lahayd Bacadle: Awrka kala rarto ee xooga badan Buubaal: Awrka la rarto ee rar diidka ah Buudhqab:Hasha awrku abaahiyay ee loo malaynayo inay rintay caroofi: Neef geela oo caroofi ah waa ka ee laxaad ka weyn ee sanqaroorta rogan leh Cayuun/Acyuun: Geela gaagaaban ee laga helo deexda (dhulka badda xiga). Da’fur: Ratigu markaa qooqbaxay Dalawi: Neef geela oo dalawi ah waa ka caanaha badan Dayr-dhal: Neefka geela ee dayrdhalka ah waaka xilli dayr ah dhalay Dhiito: Neef geela oo cayilan. Doobbo-goray: Awrka aan weli doobbada soo ridan. Dabbuudh/dulku-malable: Ilmaha geela ee dhiciska ah ee dhashay Eeraan: Nooc geela ka mid ah oo dhaadheer. Eyddin: Noocyada geela mid ka mid ah. Gaane: Geel aan irmaanayn Garmaal: Geela la dhaqdo caano dartiis. Igadh: Hal ilmihii ka dhinteen ama lagaqalay oo irmaan oo igarnimo lagu maalo Geel-xeraad: Geel loo xerageeyey meel reerka ka fog. Hal: Geela kiisa dheddig Haleelo: Geel markaa dhalay Honono’: Waxa layidhaahda geela marka xilligii uu dhali lahaa muddo yar ka hor dhalo Hoor: Nooc geela ka mid ah, caano badan adkaysi yar dhogor yar bar gaaban Hootanuug: Ilmah geela ee yar ee aan hooyadiis laga maalin. Horweyn: Geel badan Kadin: Boqol ka neef ee geel ah Luqma-liigle: Neefka geela ee da’da yar ee cayilan. Maaquurre: ilmaha geela ee dhashay isagoon bilo dhammeysan Nirig: Geela ilmihiisa kiisa lab iyo dheddigba dhawaaqa ayuunbay ku kala duwanyihin Qaalin: Neefka geela labkiisa ama dheddigiisa ee aan da’dii rarashada ama curashada weli gaarin dheddig iyo lab labadaba wa ladha dhahaa dhawaaqa ayay kukaladuwanyihiin Qaan: Geela kiisa da’da ee oo aan weli curan ama rarid gaarin Qalowle:Geel aan irmaanayn Qolti: Hasha caanaha badan leh Qubul: Neefka geela ah ee shilis. Qurbac: Awrka yar ee da’diisu u dhexeyso nirig iyo qaalin. Ramag/Ramad: Geela markaa dhalay Rati: Geela kiisa lab ee da’dii rarashada gaaray. Tashuumaa: Hasha had iyo jeer is nuugta. Tayruuf: Geela meel fog udaaq tega. Tulud: Neefka geela ah Xagurrin: Geela markaliya wada rima